cyanic-selkie/wikianc huggingface dataset:
Edgar Aubert de la Rüe
Quebec
Sommaren 1948 var han ein del av ei gruppe på fire forskarar (geolog, antropolog, botanikar, geograf) som gjorde ein ekspedisjon til det fjerne nord i Quebec. Med kano kryssa dei Ungava-halvøya frå Hudson Bay til Ungava Bay, ei reise på 523 km. National Film Board of Canada (NFB) produserte ein dokumentar om denne ekspedisjonen.
Andre reiser
Andrée leidde også reiser til Patagonia, Brasil, Vanuatu osb.
Kfar Giladi
Kfar Giladi (hebraisk skrift, tyder Giladilandsbyen) er ein kibbutz på Galileastripa nord i Israel. Han ligg sør for Metula i Naftalifjella ovanom Huladalen og langs den libanesiske grensa, og høyrer til Øvre Galilea regionale kommune.
Historie
Kibbutz Giladi vart grunnlagd i 1916 av medlemmar frå Hashomer på landområde som høyrte til Jewish Colonization Association. Han vart kalla opp etter Israel Giladi, som var med på grunnlegginga av Hashomer-rørsla. Grensene i området vart justert av britane og franskmennene og i 1919 gav britane frå seg den nordlege delen av Øvre Galilea med Tel Hai, Metula, Hamra og Kfar Giladi til franske styresmakter. Etter det arabiske åtaket på Tel Hai i 1920, vart landsbyen for ei stund fråflytta. Ti månader seinare kom nybyggjarane attende. Fleire gamle bygningar står i dag i kibbutzen til minne om dei tidlegare slaga på staden, både før og under den israelsk-arabiske krigen i 1948.
Mellom 1916 og 1932 var folketalet i 40–70. I 1932 tok kibbutzen i mot 100 nykomarar, hovudsakleg unge immigrantar. Frå 1922 til 1948 vart mellom 8 000–10 000 jødiske immigrantar smugla inn i Palestina gjennom Kibbutz Giladi, etter at Mandatstyresmaktene la ned forbod mot jødisk immigrasjon. Immigrantane kom frå Syria, Libanon, Tyrkia, Irak, Afghanistan og Aust-Europa.
I ein operasjon kalla Mivtzah HaElef, vart 1 300 jødiske barn smugla ut av Syria mellom 1945 og 1948. I kibbutzen vart barna kledde i arbeidarklede og gøymde i hønsebur og fjøs.
6. augsut 2006, under Libanonkrigen i 2006, vart 12 reservesoldatar i det israelske forsvaret drepne etter at dei art råka av ein Katyusha-rakett frå Hizbollah i Sør-Libanon.
Jørpeland kyrkje
Jørpeland kyrkje er ei arbeidskyrkje frå 1969 i Strand kommune i Rogaland fylke. Byggverket er i betong og har 450 sitjeplassar. Kyrkja vart restaurert i 2006.
Kyrkjegarden aust for kyrkja vert kalla Langeland kyrkjegard.
Wild Spur
Wild Spur er ein utstikkar som strekkjer seg frå Pulfrich Peak til vestsida av Arctowski Peninsula, på vestkysten av Graham Land i Antarktis.
Handball-NM 2010/Kvinner
Noregsmeisterskapen i handball 2010 for kvinner vart vunne av Larvik Håndballklubb etter finalesiger 31 – 18 over Idrettsklubben Våg, som stilte under klengenamnet Vipers Kristiansand.
Finalen
Finalen vart avvikla i Oslo Spektrum torsdag 30. desember 2010. Storfavoritten Larvik tok fullstendig styringa i kampen og leia 16 – 10 ved pause. I den andre omgangen auka laget forspranget, slik at til sist skilde tretten mål dei to finalistane.
Heidi Løke, Larvik sin toppskårar, skåra for tredje året i rad 8 mål i NM-finalen. Elles skåra Linn Sulland og Tine Kristiansen 5 gongar, Nora Mørk 4, Tonje Larsen 3, Olga Medvedeva 2, Tine Stange 2, medan Sara Breistøl og Karoline Breivang noterte seg for 1 mål kvar. Målvakta Cecilie Leganger vart kåra til kampens beste spelar.
Vipers-måla kom ved Veronica Kristiansen 6, Ingunn Birkeland 5, Emma Jonsson 4, Louise Pedersen 2 og Michelle Brandstrup 1.
Dommarane straffa begge mannskapa med to 2 minutts-utvisingar.
Kvadrilje
Kvadrilje er namnet på ein dans for to, fire eller fleire par, og på passande musikk til han. Dansen omfattar som regel fem turar av kontradans, og musikken fem delar i 2/4 eller 6/8 takt. Han var særleg utbreidd på 1800-talet, og breidde seg til store delar av verda.
Carl Chun
Carl Friedrich Chun var ein tysk marinbiolog.
Kvadrilje
«Kvadrilje», eller «statskvadriljen», er også brukt om dei diplomatiske manøvrane og stadig skiftande alliansane til dei ulike europeiske stormaktene på 1700-talet.
Carl Chun
Chun vart fødd i Höchst, som i dag er ein del av Frankfurt, og studerte zoologi ved Universitet i Leipzig. Han vart professor ved same universitet i 1892. Han tok initiativ til og leia den tyske djuphavsekspedisjonen Valdiviaekspedisjonen som seglte ut frå Hamburg 1. august 1898. Ekspedisjonen kartla områda rundt Bouvetøya, Kerguelen og andre subantarktiske havområde. Ekspedisjonen returnerte til Hamburg 30. april 1899.
Chun var spesialist på blekksprutar og plankton. Han oppdaga og namngav Vampyroteuthis infernalis.
Kvadrilje
Historie
Dansen var opphavleg framført som ballett, men spreidde seg under Napoleon si keisartid til hoffet hans og derfrå til andre delar av verda. Han var svært populær først på 1800-talet, både som selskapsdans og folkedans. Det blei utvikla fleire lokale eller formaliserte variantar. Fransk kvadrilje finst både som folkedans og hoffdans eller quadrille à la cour, ei regelbunden utgåve som mellom anna blir dansa på wienerball i ein variant med seks turar. Den improviserte quadrille naturaliste frå midten av 1800-talet gav opphav til cancan. Den opphavleg engelske lanciers blei etterkvart til ein særeigen og vedvarande dansk dans. I Russland og omegn blei dansen til kadril. Det utvikla seg fleire karibiske kvadriljetradisjonar, medan brasiliansk quadrilha og USA-amerikansk squaredance blei inspirerte av kvadriljen.
Skildring
I kvadriljen er ikkje fotarbeidet det viktige, men kvar ein går i høve til dei andre dansarane. Hovudpoenget ved dansen er at dansarane utfører ulike manøvrar samspel med kvarandre, at para blir løyste opp og danna med nye dansepartnarar.
Opphavleg var ikkje mønsteret på dansinga fastlagd, men etterkvart blei fem eller seks faste turar vanlege. Turane har gjerne franske namn:
Kvar av desse turane inneheld fastsette manøvrar, som avantdeux ('to fram'), der ein mann og kvinne frå motståande sider går fram mot kvarandre og tilbake igjen, tour de deux mains (“tohandtur”) der kvart par held kvarandre i begge hendene og svinger rundt, chaîne Anglaise ('engelsk rekkje') der to par frå ulike sider møter kvarandre og bytter partnar, eller chaîne des dames ('kvinnerekkje'), der kvinnene går forbi kvarandre medan dei tek kvarandre i høgrehanda før dei gjev den andre handa til neste mann, som fører henne inn i danserekkja ved sida si.
Kvadriljar av ulike slag kan framførast som oppvisingsdans eller deltakardans, og ein kan skilja mellom formell, regelbunden dans og friare, meir improviserte typar. Ofte føregår dansen slik at eit hovudpar gjer ein manøver som så blir følgd opp av dei andre. Rørslene i ulike versjonar av dansen varierer. I nokre nyttar ein hoppande dansetrinn, i andre går ein turane. Ein kan bukka og helsa formelt på partnaren eller raskt flytta seg mellom dei ulike parsamanetjingane.
Musikk
Opphavleg kvadriljemusikk byggjer ofte på folkedansmusikk eller arrangerte operamelodiar. Tidvis blei desse også oppførte utan dansarar. Ein har vidare dansa kvadrilje til ei rekkje lokale musikktypar.
I Karibia har tradisjonelle kvadriljeband til dømes nytta fiolin, banjo, cuatro, rytmeinstrumentet chac-chac og ei høg tromme på St. Lucia, på Dominica ei jing-ping-gruppe leidd av eit trekkspel og på Guadeloupe fleire rytmeinstrument som ei skrape, risteinstrumentet chacha og triangel. Mange stader har ein også ein person til å ropa ut dei ulike delane av dansen eller musikken.
Bakgrunnsstoff
Døme med video:
Sideform
Sideform eller klammeform var i norsk rettskriving skriveformer eller bøyingsformer som var rekna som korrekte, men som likevel ikkje var tillatne i lærebøker og i institusjonar som hadde ein strammare normal. Her måtte ein i staden bruka hovudformer.
Omgrepet vart første gong brukt i norsk språknormering i 1901, då Arne Garborgs og Rasmus Flos «midlandsnormal» vart underkjent som offisiell landsmålsrettskrining, men godkjent som sideform, «etla til bruk i folkeskulen i bygder eller byar som maatte ynskja det».
I 1910 vart det innført nokre valfrie sideformer i Hægstad-normalen. Til dømes slapp dei r-lause formene i bunden form fleirtal hankjønn og hokjønn inn i normalen (gutarne eller gutane, gjentorne eller gjentone), og ubunden form av svake hokjønnsord fekk -e ved sida av den tradisjonelle forma -a (ei visa eller ei vise). I rettskrivinga av 1917 vart dei valfrie formene markerte med klammeparentes i ordlistene.
I bokmål vart systemet med sideformer avskaffa gjennom rettskrivinga av 2005. I nynorsk vart skiljet avskaffa gjennom rettskrivinga av 2012.
Bane i Libanon
Bane (arabisk بان) er ein landsby i Nord guvernement i Libanon. Han ligg nord i Libanon i Qadishadalen. Bane ligg 1 470 meter over havet og 132 km frå Beirut, 46 km frå Tripoli og 8 km frå sederskogen.
Bane ligg langs vegen mellom Ehden og Bsharri nord i Qadishadalen. Bane er nemnt i dokument frå 1265.
Det bur kring 15 000 etterkomarar frå Bane i Australia.
Svend Olaus Stray
Svend Olaus Stray var ein norsk handelsmann frå Kristiansand som representerte byen på stortinga 1851 og 1859-60.
Stray var son til ein kjøpmann. Sjølv var han handelsfullmektig i over 40 år. Han var medlem av bystyret i Kristiansand frå 1845, forlikskommissær, styremedlem i sparebanken frå 1855 og Noregs Bank si avdeling i Kristiansand frå 1863. Frå 1838 og livet ut var han kasserar for pensjonsselskapet «De gamle og efterladtes venner».
Gjennom heile 1850-talet var Stray ein av dei fremste kandidatane ved valtinga for Kristiansand. Til stortinget 1851 vart han såleis vald til 1. representant og til 1859-60-tinget til 3. representant. Han var i 1851 medlem i Næringskomite nr 1 og i Jarnbanekomiteen, i 1859-60 i Næringskomite nr 2.
Sutley Peak
Sutley Peak (1400 moh) er eit fjell i Antarktis som ligg like nord for Wright Peak og 3 nautiske mil aust-nordaust for Miller Crag i Jones Mountains. Det vart kartlagd av University of Minnesota Jones Mountains Party i 1960–61. Det vart namngjeve av Advisory Committee on Antarctic Names (US-ACAN) etter Robert M. Sutley i U.S. Navy, som var nestkommanderande i Mobile Construction Battalion One under U.S. Navy Operation Deepfreeze i 1962.
Helga Bekker
Helga Bekker var ein norsk forfattar og redaktør. Bekker var utdanna lege, men jobba som redaktør for tidsskrifta Naturlægen og Tidsskrift mot vitenskapelig dyreplageri og skreiv dikt. Ho gav ut fire diktsamlingar med kjærleik og jord-og himmellivet som hovudmotiv. Bekker vaks opp i Fjaler i Sunnfjord.
Fylkesveg 4702
Fylkesveg 4702 i Rogaland går mellom Indre Eidane i Hjelmeland kommune og Mo i Suldal kommune. Vegen er 22,6 km lang. Før regionreforma gjekk den under navnet Fylkesveg 632 i Rogaland.
Dølafe
Dølafe er ein norsk storferase som høyrde heime i Gudbrandsdalen og Østerdalen, stambokført sidan 1909.
Dyra var små til mellomstore, og dei vanlegaste fargane var einsfarga mørkebrun, brannete eller svart. Dølafe var sett på som kjøtfe. Frå 1964 vart rasen slegen i hop med norsk raudt fe. I dag er det gjort arbeid for å verne gena for restane av den gamle rasen gjennom Norsk Landbruksmuseum. Om lag 160 reinrasa hodyr er registrerte, og det er lagra sperm av kring 40 oksar. Det finst også ein del buskapar av ammekyr. Dølafeet er i dag spreidd over ein stor del av landet, mesteparten i Gudbrandsdalen, Østerdalen og Valdres.
Kari Werner Øfsti
Frå 1987 og fram til 1990 programredaktør i NRK P2, før ho frå 1990 til 1992 var assisterande programdirektør. Ho arbeidde som assisterande radiodirektør for NRK Radio og var kanalsjef for NRK P1 1992 til 2000. Frå 2000 til 2003 var ho direktør for NRK si programverksamheit i Trondheim. Frå 2003 til 2007 leidde ho Kringkastardivisjon og var samstundes Kringkastingssjefens sin stedfortredar.
Frå 2008 til ho døydde i 2011 var ho styreleiar i Trondheim Symfoniorkester, og sat mellom anna i styret for Adresseavisen AS.
Ocreatus
Ocreatus er ei biologisk slekt av små kolibriar med tre medlemmer som samla har eit leveområde langs Andes frå Venezuela, gjennom Colombia, Ecuador, Peru til Bolivia. Slekta er ein del stammen Heliantheini, «briljantar», i underfamilien Lesbiinae.
Skildring
Ocreatus er tre kolibriartar med sær utforming av halen som lever i Andes-regionane, frå Venezuela til Bolivia. Hannfuglane har metallisk grøn kropp, svarte venger og ein imponerande lang hale med utvida sentrale fjører forma som «rekkertar». Hoene har derimot kvite undersider med grøne flekker og manglar den forseggjorde rekkerthalen. Både hannar og hoer har lodne kvite eller oransje-raudbrune fjører rundt tarsen.
Arten trivst i fuktig til våte skogskantar på midthøgder i Andesfjella, typisk lever dei våte skogsoner i subtropiske og tempererte regionar. Den høgaste konsentrasjonen av desse fuglane er vanlegvis mellom 1600 og 2200 meter over havet.
Hannane er 11–15 cm lange, inkludert dei langstrekte halefjørene, hoene er mindre, måler 7,6–9 cm.
Dei tre artane i Ocreatus er kjenneteikna av variasjonar i farge og i utforming av halen. Vimpelkolibri har til dømes kvite fjørtufsar rundt beina, dei andre har oransje. Grad av flekking på undersida hos hoer, halelengder og plassering av «rekkertar» varierer med art og underart.
Desse kolibriane søkjer føde i ulike høgder i skogen, omtrent frå 6 til 18 meter over bakken.
Artslista
Hjå dei meste kjente taksonomi-autoritetar var taksonet Ocreatus monotypisk med ein art, vimpelkolibri (Ocreatus underwoodii) fram til nyleg. Ocreatus i rekkjefølgje etter IOC World Bird List V13.1, 2023, med norske artsnamn etter Norske navn på verdens fugler.
Nils Tambs
Tambs var son til ein offiser i det militære. Sjølv vart han student frå Fredrikshalds skule i 1831. Mange år seinare tok han i 1845 cand.jur.-graden ved universitetet i hovudstaden. Han arbeidde så som kopist i fire år, til dess han byrja arbeide som sakførar i Stavanger i 1849. I 1861 fekk han stillinga som sorenskrivar i Søre Sunnmøre, busett i Volda. Han flytta i 1879 over til same stillinga i Hardanger og Voss, døydde på Vossevangen seks år seinare.
Tambs representerte Stavanger by på stortinget 1859-60, der han var medlem i Protokollkomiteen. Også då han budde på Sunnmøre var han mellom dei fremste kandidatane på to valting, men enda på 3. varamannsplass.
Mount Roth
Mount Roth er eit fjell (870 moh) som ligg 3 nautiske mil (6 km) aust for Mount Justman nordaust i Gabbro Hills, nær kanten av Rossbarrieren. Det vart oppdaga og fotografert på Byrd-ekspedisjonen (1928–30) og kalla opp etter Benjamin Roth, ein mekanikar og representant U.S. Army på ekspedisjoen.
Gjendebu
Gjendebu er den eldste hytta til Den Norske Turistforening. Hytta var opphavleg ei lomseter som vart teken over i 1870 av DNT. Byggverket vart reist i 1871, og har sidan då vore utvida og ombygd fleire gonger.
Mount Rosenwald
Mount Rosenwald er eit fjell (3450 moh) og eit særeige landemerke mellom toppen av Gallup- og Baldwinbreen i Dronning Maudfjella i Antarktis.
Fjellet er heilt dekt av snø på sørvestsida, men har ein nesten loddrett fjellvegg på nordaustsida. Det vart oppdaga og fotografert av admiral Byrd på flyturen hans til Sørpolen i november 1929. Det vart namngjeve av Byrd etter Julius Rosenwald frå Chicago, som støtta Byrd-ekspedisjonane i 1928-30 og 1933-35.
Sutton Peak
Sutton Peak er eit skarpt fjell på 1410 moh på ryggen mellom Hendersonbreen og Ahrnsbrakbreen i Enterprise Hills i Heritage Range. Det vart kartlagd av United States Geological Survey frå landmålingar og flyfoto teken av U.S. Navy i 1961–66, og namngjeve av Advisory Committee on Antarctic Names etter Walter C. Sutton, som var meteorolog ved Little America V-stasjonen i 1957.
Bekaa Kafra
Bekaa Kafra (arabisk بقاع كفرا) er ein landsby i Bsharri distrikt i nordlege Libanon. Bekaa Kafra ligg like ved Bsharri på andre sida av Kadishadalen. Han er fødestaden til St. Charbel. Bekaa Kafra ligg i ei høgd frå 1450 m til 1620 m og er ein av dei høgastliggande i Libanon. Bekaa Kafra har kring 360 innbyggjarar.
Etymologi
Namnet Bekaa Kafra kjem frå assyrisk og tyder «Samfunnet på den flate staden».
Kllima
Bekaa Kafra har eit middelhavsklima med varme, tørre somrar og kalde, snørike vintrar. Temperaturen om vinteren er normalt kring 0 °C i januar og februar, og litt høgare i mars, men kan stundom falle til -12 °C. Temperaturane om sommaren er kring 21 °C, men kan nå over 30 °C i juli og august. Sjølv på sommaren kan temperaturen falle til 7 °C om natta. Om vinteren kan snødjupna stundom verte 3 meter.
Bjørnsjøen
Bjørnsjøen (337 moh.) er eit vatn i Nordmarka og ligg sør for Kikutstua og nordvest for Bjørnholt. Med sine 1,61 km² overflate er Bjørnsjøen eit av dei store vatna i Nordmarka. Største djupn er 41,8 meter.
Skiløypene mellom Kikutstua og Bjørnholt og Kikutstua og Ullevålseter går over vatnet.
Vest for Bjørnsjøen ligg Østre Fyllingen, i aust Fortjern. Hakkloelva sørgjer for det meste av vasstilførselen, medan Bjørnsjøelva fører vatnet vidare til Skjærsjøen.
Rigg
Rigg er overomgrepet for alle deler på ein seglbåt eller -skip som har med sjølve seglinga å gjere. Det vert skild mellom ståande rigg, løpande rigg og segl. Ståande rigg er delar som under vanleg segling ikkje vert flytta på, som mast, stag og vantar. Løpande rigg er derimot alle deler som vert nytta under seglinga for å styre segla, som fall (tau for å heise segl), eller skot som forandrar stillinga til segla og forma etter vindtilhøva.
Eit anna omgrep for heile riggen på eit seglfartøy er takkelasje. Å avtakle syner til å rigge ned takkelasjen på eit skip.
Boven-
Boven- tyder over eller øvre og blir brukt som forstaving i samansette ord, spesielt rundt riggen til eit seglskip. Bovenbramstonga, forlenginga av bramstonga, ber bovenbramråen og bovenbramseglet, seglet over bramseglet. Bovenbramstonga blir støtta ved hjelp av bovenbrambarduner og -stag. No kallast bovenbramsegl røyl, som kjem av det engelske royal; derav dei samansette ord røylrå, -stang, -bardun, -stag med meir.
Lufttemperatur
Lufttemperatur er temperaturen i lufta og ein av dei viktigaste parametrane innan meteorologien for vêr og klima.
Ein nyttar gjerne maksimums- og minimumstemperaturar, i tillegg til middeltemperaturar for å skildre lufttemperaturen i løpet av eit tidsrom. Tidsromma er typisk eit døgn, ein månad eller eit år.
Lufttemperaturen på ein stad er avhengig av mange faktorar. Den geografiske plasseringa, tid på året, høgda over havet, kva overflate det er snakk om og kor eksponert området er, har mykje å seie for kor høg og låg temperaturen kan verte. I tillegg vil vêrfaktorar som skyforhold, kvar luftmassane kjem frå og vindforholda ha mykje å seie. I skya ver med ein del vind er det ofte kvar luftmassen kjem frå som er avgjerande for kva temperaturen vert, medan dei geografiske faktorane får mest å seie i stille klårvêr. I normale vêrtilstandar vil temperaturen falle med høgda. Avhengig av kor fuktig det er i lufta vil temperaturen falle mellom 0,6 (fuktig luft) og 1,0 ºC (i heilt tørr luft) per 100 meter stigning, så lenge ein held seg innanfor troposfæren.
Vind kan gjere at temperaturen kjennest lågare enn han er (eller ved lufttemperaturar over kroppstemperaturen, høgare enn han er). Dette vert kalla effektiv temperatur.
Temperaturmåling
Offisielle lufttemperaturmålingar vert gjort på meteorologiske stasjonar i kvitmåla bur med fri luftgjennomstrøyming. Målaren står 2 meter over bakken og skal helst stå på ein kortklypt grasplen. Termometeret er skjerma mot solstråling, og er plassert slik at han vert godt ventilert. I store delar av verda vert lufttemperaturen målt i gradar celsius (ºC), medan ein i somme land òg nyttar grader fahrenheit (ºF). SI-eininga for temperatur, grader Kelvin (ºK), vert sjeldan nytta for luftttemperaturen i vêrvarslingssamanheng, men må nyttast i ein del teoretiske utrekningar innan meteorologien.
Fylkesveg 633 i Rogaland
Fylkesveg 633 i Rogaland går mellom Mæle og Egeland i Hjelmeland kommune. Vegen er 9,2 km lang.
Zaldapa Ridge
Toppen av Zaldapa Ridge ligg 4,5 km aust-nordaust for McCalman Peak, 7,06 km sør for Abel Nunatak og 4,5 km sør for Jade Point.
Margit Hvammen
Margit Hvammen Skogstad var ein norsk alpinist frå Geilo som var medlem av Geilo Idrettslag.
Hvammen vart norsk meister i storslalåm i 1952 og 1954 samt i utfor i 1955. Ho deltok under Vinter-OL 1952 i Oslo der ho vart nummer sju i utfor og kom på 18. plass i både storslalåm og slalåm. To år seinare vart ho nummer fem i slalåm då VM i alpine greiner 1954 fann stad i svenske Åre.
Saman med andre familiemedlemer dreiv ho i mange år ei sportsforretning på Geilo. Alpinisten Aud Hvammens var hennar yngre syster.
Gjevilvasshytta
Gjevilvasshytta er ei turisthytte ved Gjevilvatnet i Oppdal kommune i Trøndelag. Hytta ligg 700 moh. og høyrer til Trondhjems Turistforening.
Gjevilvasshytta er betent i sommarsesongen, vinterferien og ved påsketider, og har da 62 senger. Utanom sesongane er hytta låst med DNT-nøkkel, og har 10 sjølvbetente sengeplassar.
Manara i Israel
Manara er ein kibbutz i Øvre Galilea nord i Israel, like ved grensa til Libanon og oppom Huladalen. Han høyrer til Øvre Galilea regionale kommune.
Historie
Kibbutzen vart grunnlagd i 1943 av medlemmar frå ungdomsgruppa HaNoar HaOved VeHaLomed og andre unge immigrantar frå Tyskland og Polen. På eit tidspunkt fekk kibbutzen namnet Ramim (רמים) i eit forsøk på å erstatte det arabiske namnet med eit hebraisk. Men det nye namnet fekk ikkje fotfeste hos dei lokale innbyggjarane.
Engstlensee
Engstlensee er ein naturleg innsjø nytta som reservoar i kommunen Innertkirchen i Bernse Oberland i Sveits. Han ligg nær Joch-passet i ei høgd på 1850 meter over havet. Ein kan nå innsjøen via ein gondolbane og til fots frå Titlis.
Reserovaret har eit volum på 10,7 million m³ der 2 million m³ vert nytta til straumproduksjon. Overflatearealet til innsjøen er 0,44 km².
Morten Øen
Morten Øen er ein norsk forfattar og fotograf.
Øen debuterte litterært i 1990 med diktsamlinga I grønnskyggene. I tillegg til å ha skrive ei rekkje diktsamlingar og romanar, har han gjendikta utanlandsk lyrikk.
Som fotograf hadde Øen den første separatutstillinga si i 1992 på Galleri Gahn.
Eugenisee
Eugenisee er ein innsjø i Engelberg i kantonen Obwalden i Sveits. Om sommaren er det mykje brunaure og regnbogeaure for fiske. Under flaumen i august 2005 vart innsjøen fylt med store mengder sediment.
Hakkloa
Hakkloa er eit av dei større vatna i Nordmarka ved Oslo. Det er òg det nest djupaste, med største djupn på 56 meter. Vatnet inngår i Nordmarkvassdraget, og får tilførsel gjennom ei kort elv frå Sandungen midt på vestsida av vatnet. Avløpet er i sørenden gjennom Hakkloelva til Bjørnsjøen. Vatnet er noko næringsfattig, og det er då òg mindre fisk, men det er aure, røye, sik og åbor i vatnet.
Rise & Shine av Steppenwolf
Rise & Shine er det trettande og siste studioalbumet av John Kay og Steppenwolf, gjeve ut i 1990 på selskapet IRS Records. Det inneheld «The Wall», ein song der John Kay feira fallet til Berlinmuren, og «Rock 'N Roll War», ein hyllest frå Kay til veteranar frå Vietnamkrigen.
Kfar Szold
Kfar Szold (hebraisk skrift, tyder Szoldlandsbyen) er ein kibbutz i Huladalen i Øvre Galilea i Israel.
Historie
Kfar Szold vart grunnlagd tidleg i 1940-åra av jødiske immigrantar frå Ungarn, Austerrike og Tyskland og vart kalla opp etter Henrietta Szold, som grunnla Hadassah, ein kvinneleg sionistorganisasjon. Under andre verdskrigen var ho med på å redde born frå Holocaust og transporterte dei til Palestinamandatet, mellom anna til stader som Kfar Szold.
Den 9. januar 1948 kryssa kring 200 arabarar grensa frå Syria og gjekk til åtak på kibbutzen som hemn for eit Haganahåtak på den nærliggande arabiske landsbyen al-Khisas eit par veker tidlegare (Al-Khisas-raidet). Den britiske hæren slo seg saman med dei jødiske forsvararane og brukte artilleri eld til å ta livet av 25 av angriparane.
Før seksdagarskrigen i 1967 hadde Kfar Szold vore eit stadig mål for syriske artilleristillingar i Golanhøgdene.
Den 21. juli 2006 avfylrte Hizbollah Katyusha-rakettar frå Libanon og råka fleire jordbrukssamfunn i Huladalen, mellom anna Kfar Szold. Åtaka førte til fleire skadar på folk.
Pascal Dusapin
Pascal Dusapin er ein komponist fødd i Nancy i Frankrike. Han er ein av dei best kjende nålevande komponistane frå Frankrike, og verka hans blir oppførte verda over.
Haykakan Par
Haykakan Par (tyrkisk Agri daglari, armensk Հայկական Պար) er ein rygg midt i Det armenske høglandet. Ryggen starta nær kjelda til elva Araxes og strekkjer seg frå sørbreidda og så langt vest som til Ararat. Ryggen er 200 km og det høgaste punktet er 3445 moh. Han vart danna av ei rekkje vulkanar som steig opp langs ei stor forkasting. Ryggen er ein del av vasskiljet mellom Kaspihavet og Persiabukta.
Bits and Pieces
«Bits and Pieces» er ein song av 60-talsbandet The Dave Clark Five.
Målselvfe
Målselvfe var ein norsk storferase som vart avla fram i Målselv og nabobygdene etter av det lokale feet vart kryssa med ayrshirefe i den siste halvparten av 1800-talet.
Bits and Pieces
Singelen nådde andreplassen på singellista i Storbritannia og fjerdeplassen i USA. Songen vart ein suksess i fleire andre land òg, og nådde andreplassen i Australia og gjekk heilt til topps i Canada og Irland. I Nederland nådde han fjerdeplassen. I Tyskland nådde han berre 20. plassen.
Målselvfe
Dyra var småvaksne og for det meste raudkollete dyr. Rasen var tidleg rekna som den same som raudt trønderfe, med felles stambok. Frå 1964 vart målselvfe slått saman med norsk raudt fe.
Eliot Higgins
Eliot Higgins (fødd 1979), som tidlegare brukte tidlegare pseudonymet Brown Moses i bloggane sine, er ein britisk statsborgar, journalist og bloggar. Han er kjend for å bruka opne kjelder og sosiale medium til å undersøkja den Syriske borgarkrigen, og russisk militær støtte til russisktalande separatistar i Ukraina med neskyting av Malaysia Airlines Flight 17. Han fekk første gongen merksemda til media ved å identifisera våpen i opplasta videoar frå den Syriske konflikten.
Bits and Pieces
Songen vart sungen av Mike Smith som òg var låtskrivar på songen i lag med Dave Clark.
Musandamhalvøya
Musandamhalvøya (جَزِيْرَة مُسَنْدَم \ رَأْس مُسَنْدَم), lokalt kjend som Ruus Al Jibal (رُؤُوْس ٱلْجِبَال), er ei halvøy som dannar det nordaustlegaste punktet på den arabiske halvøya. Det ligg sør for Hormuz-sundet mellom Persiabukta og Omanbukta. Det er folkesett av shihuh-stammen og er hovudsakleg styrt av Oman som Musandam guvernement. Nokre delar er styrte av Dei sameinte arabiske emirata, mellom anna Ras Al Khaimah og delar av Dibba. Fiske er ein viktig næringsveg.
Geografi
Landformer på halvøya er mellom anna dei vetlege Al Hajar-fjella. Desse er også den nordlegaste delen av Hajar-kjeda, og blir saman med halvøya omtalte som Ruʾūs al-Jibāl (رُؤُوْس ٱلْجِبَال). Den største wadien på Mussandam er Wadi Bih, som dannar det sentrale nedslagsfeltet her.
Det høgaste punktet på halvøya er Jabal al-Harim på 2087 moh.
Om vinteren kan området vera relativt kjølig, særleg i fjella Jais, Yanas (يَنَس) og Mebrah.
Flora og fauna
Dyrelivet omfattar mellom anna Ruus al Jibal-viftefingergekko (Ptyodactylus ruusaljibalicus), arabisk tahr og karakal. Det er ikkje kjent om arabisk leopard framleis finst her.
Anne Kathrine Slungård
Anne Kathrine Slungård er ei norsk offentleg tenestekvinne, næringslivsleiar og politikar for Høgre. I 1998, då ho var 34 år gammal, blei ho den yngste ordføraren i Trondheim kommune i historia. Ho avslo å bli statsråd eller stortingsrepresentant, og gjekk i 2003 ut av politikken og over til næringslivet. I 2020 blei ho administrerande direktør for Trondheim Symfoniorkester og Opera (TSO).
Bakgrunn
Slungård vaks opp i Meråker i Nord-Trøndelag, der familien dreiv sagbruk. Heime fekk ho også interesse for vinteridrett og politikk. Ho gjekk idrettslinja ved Oppdal videregående skole og allmennfagleg linje ved Ringve videregående skole, og studerte økonomi, marknadsføring og kommunikasjon ved TØH og BI.
Politikken
Slungård leia Sør-Trøndelag Unge Høgre mens ho gjekk idrettslinja, og sat i sentralstyret til Unge Høgre 1984–1986. Ho var tilsett som fylkessekretær i Nord-Trøndelag Høgre 1988–1991, og blei sidan tilsett som politisk rådgjevar for ordførar Marvin Wiseth i Trondheim. Slungård blei vald inn i Trondheim bystyre i 1995, og våren 1998 tok ho over som ordførar etter Wiseth. I 2003 gjekk ho ut av bystyret. Slungård var medlem av sentralstyret til Høgre 2002–2004.
Nærings- og organisasjonliv
Slungård var kommunikasjonsdirektør i SINTEF 2004–2005, dagleg leiar i Total Consult Trondheim i 2005, marknadsdirektør i Entra Eiendom 2005–2009, administrerande direktør i Ungt Entreprenørskap 2010–2016 og rådmann i Stjørdal kommune 2017–2019. I 2020 blei ho administrerende direktør for Trondheim Symfoniorkester og Opera (TSO).
Slungård har hatt ei rekkje styreverv i næringslivet, deriblant i SIVA, Statskog, Vital Forsikring, Siemens, Meråker Utvikling (Merut) og Adresseavisen, i tillegg til bedriftsforsamlinga i Statoil. Slungård leia Statoils valkomité 2002–2007.
Slungård har vore visepresident i Polyteknisk Forening, visepresident i Norges Skiforbund og medlem av Kringkastingsrådet.
Mount Tegge
Mount Tegge er eit isolert fjell (1570 moh) som ligg ved munningen av Embreebreen, på austsida av Sentinel Range i Ellsworth Mountains. Det vart først kartlagd av United States Geological Survey (USGS) frå landmålingar og flyfoto teken av U.S. Navy i 1957-59. Det vart namngjeve av Advisory Committee on Antarctic Names (US-ACAN) etter Richard C. Tegge i United States Air Force (USAF), som deltok i bygginga av Sørpolstasjonen i 1956-57.
Dypvåg prestegard
Dypvåg prestegard ligg like aust-nordaust for Dypvåg kyrkje, i nordkant av kyrkjegarden.
Hovudbygningen er eit sveitserhus frå 1879 i to etasjar. Dette og stabburet frå 1800-tallet er freda.
Ragnhild Haga
Ragnhild Haga er ein norsk langrennar frå Holter i Nannestad kommune. Ho vart olympisk meister på 15 km og i 4 x 10 km stafett under Vinter-OL 2018. Haga har elles vunne ein verdscupsiger i finske Ruka der ho 26.11.2017 hadde beste tid i 15 km punktstart.
Haga var i 2009-sesongen med på IL Heming sitt stafettlag som vann NM-stafetten på Gjøvik, med saman med Tuva Toftdahl og Astrid Jacobsen. Fem år seinare gjentok dei same tre utøvarane prestasjonen under NM 2014 på Lillehammer. Vinteren 2011 vann Haga 5-kilometeren då junior-VM fann stad i estiske Otepää. Ho byrja nærja nærme seg verdstoppen i langrenn i 2015-sesongen, ein sesong der ho vart nummer fire i Tour de ski.
Haga debuterte i verdsmeisterskap på ski den 4. mars 2017 og vart nummer fire på tremila, einast slått av landskvinnene Marit Bjørgen, Heidi Weng og Astrid Jacobsen. 26. november 2017 vann Haga den innlagde punktstarten då Ruka-turneringa i Finland vart avslutta med 15 km jaktstart.
Elektrisk blues
Elektrisk blues syner til forskjellige former for blues som vert framført med elektrisk forsterka musikkinstrument. Gitaren var det første instrumentet som vart forsterka og brukt av tidlege pionerar som T-Bone Walker seint i 1930-åra og John Lee Hooker og Muddy Waters i 1940-åra. Stilen deira utvikla seg til West Coast-blues, Detroit-blues og etterkrigstida sin Chicago-blues, som skilde seg frå den tidlegare, hovudsakleg akustiske bluesen. Tidleg i 1950-åra spelte Little Walter bluesmunnspel inn i ein liten handheldt mikrofon, som sendte signala inn i ein gitarforsterkar. Sjølv om det tok litt lengre tid, tok den elektriske bassgitaren gradvis over for kontrabassen innan starten av 1960-åra. Elektriske orgel og andre klaverinstrument vart seinare mykje nytta i elektrisk blues.
Muscat guvernement
Muscat er eit guvernement i sultanatet Oman. Regionssenteret i guvernementet er byen Muscat, som er den største byen og hovudstaden i Oman. Folketalet var i mai 2015 opp under 1,3 millionar innbyggjarar. Verneområdet Ad Dimaniyat-øyane ligg i guvernementet.
Bruksbasert fonologi
Bruksbasert fonologi er fonologisk teori innanfor rammene av bruksbasert grammatikk, ei paraplynemning for fleire nærskylde lingvistiske teoriar. Viktigast frå ein fonologisk synsstad er den kognitive grammatikken til den amerikanske lingvisten Ronald W. Langacker (1942–) og teoriane som den amerikanske lingvisten Joan L. Bybee (1945–) har presentert sidan 1980-talet. Som namnet fortel, er det ein teori som byggjer direkte på språkbruk, som primært vil seie produksjon (snakking og skriving) og persepsjon (høyring og lesing) av språk, men også det å tenkje med eller på språk. All språkbruk kan karakteriserast som røynsle med språk, og den bruksbaserte fonologien kan definerast som ei kognitiv organisering av den lydlege sida ved denne røynsla. Denne kognitive organiseringa av røynsler med språk følgjer dei same prinsippa som kognitiv organisering av røynsler i det heile. Røynsle med språk byggjer direkte på språkbrukshendingar (engelsk usage events), det vil seie konkrete førekomstar av språkbruk. Den kognitive organiseringa av røynsler med språk følgjer dei same prinsippa i alle delar av grammatikken, og inneber kategorisering av brukshendingar.
Fylkesveg 634 i Rogaland
Fylkesveg 634 i Rogaland går mellom Fisterkrysset og Øvrabø i Hjelmeland kommune. Vegen med sideveg er 10,3 km lang.
Gitarforsterkar
Ein gitarforsterkar er ein elektronisk forsterkar som forsterkar det svake elektriske signalet frå ein pickup på ein elektrisk gitar, bassgitar eller akustisk gitar slik at det vert produsert lyd gjennom ein eller fleire høgtalarar, ofte husa i eit kabinett. Ein gitarforsterkar kan vere eit frittståande tre- eller metallkabinett som berre inneheld kretsar for kraftforsterkaren (og forforsterkaren), men ein må då ha ein eigen høgtalar. Mange gitarforsterkar er derimot ein «combo», ein kombinert forsterkar og høgtalar. Gitarforsterkarar kjem i mange storleikar med forskjellige effekt, frå små, lette «øvingsforsterkarar» med ein enkel 8" høgtalar, til tunge, kombinerte forsterkarar med fire 10" høgtalarar og ein kraftig forsterkar, høg nok til å kunne brukast i ein nattklubb eller bar.
Gitarforsterkar kan òg endre sjølve tonen til instrumentet ved å framheve, eller tone ned, visse frekvensar ved hjelp av equalizerkontrollar, på liknande vis som bass- og diskant-knappane på ein heimestereo, og legge til elektroniske effektar som forvrenging (òg kalla «overdrive») og klang. Inngangen til moderne gitarforsterkarar er ein 1/4" jack, som får eit signal frå ein elektromagnetisk signalfangar (frå ein elektrisk gitar) eller ein piezoelektrisk pickup (vanlegvis frå ein akustisk gitar) med ei koplingssnor, eller sidan 2000-åra ein trådlaus sendar. For elektriske gitaristar spelar valet av gitarforsterkar og innstillingane dei brukar på forsterkaren ein viktig del av tonen eller lyden frå gitaren deira. Somme gitaristar har ofte brukt ein spesifikk modell eller merke over lang tid. Mange gitaristar nyttar i tillegg effektpedalar for å endre lyden før han når gitarforsterkaren, som til dømes ein wah wah-pedal og chorus-pedal.
Fälensee
Fälensee (eller Fählensee) er ein innsjø i Alpanetein-fjella i Appenzell Innerrhoden i Sveits. Han ligg 1446 moh og har eit overflateareal på 0,12 km². Han ligg i ein smal dal mellom Hundsteingrat og Roslen-Sachsenr First.
Mount Tidd
Mount Tidd er eit markant fjell og det høgaste fjellet i Pirrit Hills. Fjellet vart plassert på kartet av U.S. Ellsworth-Byrd Traverse Party den 10. desember 1958. Det vart namngjeve av Advisory Committee on Antarctic Names (US-ACAN) etter Paul Tidd i U.S. Navy, som var øvstkommanderande på Ellsworth-stasjonen i 1958.
Mount Rotolante
Mount Rotolante er eit fjell i Queen Alexandra Range med ei høgd på 2460 moh. Det ligg 6 nautiske mil (11 km) nordvest for Mount Fox, vart det namngjeve av Advisory Committee on Antarctic Names (US-ACAN) etter Ralph A. Rotolante, ein meteorolog i US Antarctic Research Program (USARP) ved McMurdo-basen, 1962.
Gunstein Bakke
Gunstein Bakke   er ein norsk forfattar. Han debuterte med romanen Kontoret i 2000.
Han er utdanna cand.mag. med fransk, idéhistorie og litteraturvitskap.
I 2011 vart han nominert til Brageprisen for ''Aud og Maud. Ein roman om trafikk''. Året etter fekk han Melsom-prisen og European Union Prize for Litterature for boka.
Gjendiktingar
Bakke har gjendikta Alle med lunger kopla saman av Juliana Spahr i 2008 og Det er en sang, det er en sang av Maḥmūd Darwīsh i 2009. I 2012 kom gjendiktinga hans av Polyfem forvandla og Meisteren Ma av finlandssvenske Willy Kyrklund i ei dobbelutgjeving. Same året kom også Skake av Carolyn D. Wright på norsk i hans gjendikting.
Dramatikk
Bakke arbeider også med dramatikk og har vore knytt til Propellen Teater i Trondheim. Monologen Stemmehøyrarane #3 vart framført i Trondheim i 2007.
Fylkesveg 634
Fylkesveg 634 finst i fleire fylke i Noreg:
Barkasse
Barkasse (frå seinlatin barca, «bark») er ein skipsbåt, det vil seia ein stor type lettbåt.
I tidlegare tider var barkassar dei største lettbåtane krigsskip hadde på dekk. I dag vert nemninga «barkasse» brukt om ein motorbåt med ope- eller halvope dekk. Han er større enn jolle og gigg, som er mindre lettbåtar.
Giorgia Meloni
Giorgia Meloni er ein italiensk journalist og politikar som har vore Italia sin statsminister sidan den 22. oktober 2022. Ho er den fyrste kvinnelege statsministeren i Italia.
Bakgrunn
Giorgia Meloni er utdanna lingvistikk og har arbeida som journalist. Ho har ei dotter med partneren sin, Andrea Giambruno.
Politisk karriere
Ho har uttala at ho er motstandar av at homofile par skal kunna inngå ekteskap eller adoptere barn. Ho er også oppteken av å forsvara det ho sjølv definerer som kristne verdiar. Ho vil utvida dei økonomiske støtteordningane til familiane, og ho vil gjera det lettare for kvinner å kombinera yrkeskarriere og famileliv.
Meloni er tilhengjar for å innføra tiltak for å stramma inn innvandringspolitikken.
Sjona hennar på økonomisk politikk er prega av liberalisme. Ho er tilhengjar av å innføra flat skatt for privatpersonar og å hjelpa italienske selskap til å verta meir konkurransedyktige.
Ho har forsvara den ungarske statsministeren Viktor Orbán, og har uttala seg at ho har henta inspirasjon frå Ronald Reagan og pave Johannes Paul II.
Frå 2008 til 2011 var Meloni ungdoms- og idrettsminister i Silvio Berlusconi si regjering.
Ho har vore leiar for Italia sine Brør sidan 2014. Partiet er eit høgreorientert populistisk nasjonalistisk parti som vart danna av den italienske sosiale rørsla, eit nyfascistisk parti som opprinneleg vart grunnlagt av gamle medlemer av det fascistiske partiet.
Sidan 2020 vore leiar for europapartiet Europeiske konservative og reformatorar, som er skeptiske til EU.
Ved det italienske valet den 26. september 2022 fekk partiet hennar ei oppslutning på 26 %, og vart det partiet med best oppslutning.
Sander Skotheim
Sander Aae Skotheim er ein norsk friidrettsutøvar som tevlar i mangekamp og enkeltgreinene høgdehopp, lengdehopp og 110 meter hekk. Han har vunne tre NM-gull i høgdehopp: 2019, 2020, 2022 og eitt i 110 m hekk: 2022. Under noregsmeisterskapen 2022 sprang han også ein etappe for IK Tjalve sitt vinnarlag i 1000 meter stafett. Skotheim la beslag på sjuandeplassen i tikamp under EM i friidrett 2022, året etter han vart andremann i tikampen ved U20-EM. Han presterte personbeste i tikamp ved eit stemne i Grosseto 30. april og 1. mai 2022, sanka 8 298 poeng og sette personleg rekord i lengdehopp med 7,74 meter. Skotheim sette personleg rekord med 2,17 m under tikamp-tevlinga i VM i friidrett 2022. Bestetida 14,43 sekund i 110 m hekk er frå 2020.
Luftspegling
Ei luftspegling er eit optisk fenomen der lysstrålar vert bøygde av og lagar eit bilete av fjerne objekt. Som i ein spegl viser luftspeglinga eit bilete av noko som er ein annan stad. Prinsippet bak er derimot refraksjon og ikkje refleksjon.
Årsak
Kald luft har større tettleik enn varm luft og har difor ein større brytingsindeks. Når ljos rører seg frå kaldare til varmare luft vert det bøygd av temperaturgradienten («normalen» i figuren til høgre), når det flyttar seg frå varmare til kaldare vert det bøygd mot gradienten. Figuren til høgre viser ein lysstråle som kjem ovanfrå ned mot den varmare overflata. Viss lufta nær bakken er varmare enn lufta høgare oppe bøyer lysstrålane seg i ein konkav, oppovervendt bane. Når strålane treffer auget vårt oppfattar auget vårt det som dei kjem rett framanfrå, sjølv om dei i realiteten kjem ovanfrå. Resultatet blir då ei underliggande spegling der det ser ut som himmelen ligg nede på bakken. For ein som ser på kan dette sjå ut som vatn som reflekterer himmelen over. Slike luftspeglingar kan blant anna sjåast på glovarme asfaltvegar eller i ørkenar.
Dersom lufta ved bakken er kaldare enn lufta over vil lysbrytinga vere nedoverbøyd, og resultatet vil vere ei overliggande spegling, òg kalla ei hildring eller fatamorgana). Det vil då dannast eit bilete i horisonten som ser ut som det svevar over bakken. Slike luftspeglingar er mest vanleg i polare strøk eller i høgtliggande dalføre, og vert gjerne sett om morgonen etter ei kald natt. Dette har mellom anna ført til at ein i polarstrøka har trudd ein har sett øyar i det fjerne som i røynda berre var luftspeglingar.
Normaltilstanden i jordatmosfæren har ein vertikal temperaturgradient med eit fall på kring 0,6 til 1 °C per 100 meters høgd (det vert kaldare jo høgare ein kjem). I følgje Minnaert må gradienten vere minst 2 °C per meter for å få ei luftspegling, og speglinga vert ikkje kraftig før gradienten når 4 eller 5 °C per meter. Desse tilhøva kan oppstå dersom det er sterk oppvarming på bakkenivå, til dømes når sola skin på asfalt eller sand.
Ilgazfjella
Ilgazfjella (tyrkisk Ilgaz Dağları) er ei fjellkjede nordvest i Anatolia i Tyrkia.
I Svartehavsregionen er det tre fjellkjeder som går parallelt til svartehavskysten. Ilgazfjella er den austlege delen av den andre fjellkjeda frå kystlinja, om lag 100 km frå kysten. Nordsida av fjella ligg i provinsen Kastamonu og sørsida ligg i provinsen Çankırı. Frå vest til aust er fjellkjeda 150 km lang og ho er 30 km brei. Fjelltoppen Hacettepe er 2587 meter over havet og det høgaste punktet i fjellkjeda. Riksvegen D-765, som går frå svartehavskysten til Sentral-Anatolia, går 10 km vest for fjelltoppen. Vegen går over ein fjellovergang som er 1850 meter på det høgaste.
Ilgazfjella nasjonalpark (tyrkisk Ilgaz Dağı Milli Parkı) ligg vest for hovudvegen og opna 2. juni 1976 og er lett tilgjengeleg frå vegen. Det totale arealet er. Det er fleire hotell i området for skigåarar. Det går ein 700 m lang skiheis til skiområdet. Avstanden frå Ankara er 200 km og han er det skiområdet som ligg nærast hovudstaden. Om sommaren kjem mange hit for å fiske i Baldırandalen som ligg i nasjonalparken.
Sally Rocks
Sally Rocks er ei lita gruppe skjer som strekkjer seg sørvestover i South Bay like utanfor vestkysten av Hurd Peninsula på Livingston Island i Sør-Shetlandsøyane i Antarktis. Namnet 'Sallys Cove' vart nytta i 1820-23 av James Weddell om ei vik i nærleiken.
Ilgazfjella
Ein kjend tyrkisk popsong, Ilgaz, skriven av Ahmet Samim Bilgen med tekst av Cemil Türkarman handlar om fjella.
Sally Rocks
Skjera ligg 1,78 km sør for Salisbury Bluff, 2,04 km nord for Miers Bluff og 10,82 km søraust for Hannah Point.
Eyvind Hellstrøm
Eyvind Hellstrøm er ein norsk kokk og programleiar. Han vart fyrst kjend igjennom restauranten «Bagatelle», dernest frå fjernsynsprogrammet Hellstrøm rydder opp. Hellstrøm har gjeve ut ei rekkje kokebøker.
Karriere
Hellstrøm byrja som lærling ved Grand Hotell i Oslo i 16-årsalderen. I 1970 fór han på studietur til Frankrike. Så yrkte han på restauranten til Hroar Dege – «Tre Kokker», og var med i Kokke-OL. Dernest tok han fleire lengre studieopphald i Sveits og Frankrike før han returnerte til Noreg i 1981.
Saman med Ole Peter Rostad tok han over serveringsstaden til Edmund Jaquet «Jaquets Bagatelle» i Bygdøy allé, han opna att med namnet «Bagatelle» i oktober 1982. Etter å ha vorte utropt til Årets kjøkkensjef i 1983, var Hellstrøm med i NRK-programmet Fjernsynskjøkkenet den 7. juni 1984. I 1984 fekk restauranten sin fyrste Michelinstjerne, vidare i 1992 oppnådde han to. Etter ei usemje med hovudeigar Christen Sveaas, sa Hellstrøm opp stillinga si desember 2009, og restauranten vart stengd i eit års tid.
Fjernsyn
I 2008 fekk han sitt eige kokkeprogram på TV3 kalla Hellstrøm rydder opp. Programmet var ein fornorska versjon av Kitchen Nightmares med Gordon Ramsay og gjekk over fleire sesongar. Frå 2012 til 2013 leidde han det uhøgtidelege kokkeprogrammet Hellstrøm inviterer, og i 2016 leidde han Hellstrøms kjøkken (begge på TV3). I 2017 var han aktuell med Truls á la Hellstrøm på TV 2. I denne reiseserien fór han med komikaren Truls Svendsen verda rundt i jakta på lokale gastronomiske spesialitetar. Programmet handla òg om at Hellstrøm skulle læra Svendsen å laga mat, medan Svendsen tok Hellstrøm med på ymse aktivitetar.
Hellstrøm har òg vore jury i den norske versjonen av kokkeprogrammet MasterChef.
I 2012 var han med i slektsgranskingsprogrammet Hvem trur du at du er? på NRK.
Lehavot HaBashan
Lehavot HaBashan (hebraisk skrift, tyder Bashanflammene) er ein kibbutz nord i Israel. Kibbutzen ligg i Huladalen kring ti kilometer søraust for Kiryat Shmona, og høyrer til Øvre Galilea regionale kommune. I 2007 hadde han 490 innbyggjarar.
Landsbyen vart grunnlagd i 1945 av tidlegare Hashomer Hatzair-medlemmar og Lehavot gar'in, som bestod av immigrantar frå Tyskland og Polen. Ein av dei var Dov Zakin, som seinare vart medlem av Knesset. I 1947 vart kibbutzen flytta til den noverande plasseringa.
Rubin Peak
Rubin Peak er eit markant fjell med ei høgd opp mot over 1100 m sentralt i Carnegie Range i Churchill Mountains i Antarktis. Fjellet ligg 11 nautiske mil (20 km) nord for Russell Bluff. Det vart namngjeve av Advisory Committee on Antarctic Names (US-ACAN) etter Vera Rubin, ein astronom i jordmagnetismeavdelinga ved Carnegie Institution i Washington, 1965–2002.
Volda prestegard
Volda prestegard er nokre hundre meter søraust for Volda kyrkje, på sørsida av Øyraelva. Før 1758 lå prestegarden på nordsida.
Hovudbygningen er eit laftebygg (ca. 1818) i to etasjar, og det finst òg eit stabbur (ca. 1900) og eit eldhus frå 1800-tallet. Sistnemnde er ombygd til garasje med hønsehus i eine enden. Dei tre bygga er freda.
Mount Ruth Gade
Mount Ruth Gade er eit pyramideforma fjell, 3515 moh, som ligg 3 nautiske mil (6 km) nordaust for Mount Wedel-Jarlsberg i Quarles Range i Dronning Maudfjella. Det vart oppdaga i november 1911 av kaptein Roald Amundsen, og vart namngjeven av han etter kona til John Allyne Gade, som støtta Amundsen.
Glad All Over
I 1993 vart «Glad All Over» gjeven ut på ny som singel i Storbritannia og nådde då 37. plassen på UK Singles Chart.
I fotball og rugby
Crystal Palace Football Club starta å bruke songen som hymne i 1960-åra. Han vert spelt i starten av alle heimekampane deira og etter kampen er over (om Palace har vunne). Refrenget vert ofte spelt etter heimelaget har scora mål. Den 10. februar 1968 spelte The Dave Clark Five «Glad All Over» live på Selhurst Park, heimebanen til Crystal Palace. Ein versjon sungen av laget på den tida vart gjeven ut i 1990.
Blackpool har òg nytta «Glad All Over» på liknande vis. Andre engelske fotballaget som brukar songen er Rotherham United, Port Vale, Swindon Town og Yeovil Town. Songen er òg blitt brukt av dei skotske laga Partick Thistle og Dunfermline Athletic F.C. når dei scorar mål.